title: Direktiva 2009/105/EZ Europskog parlamenta i Vijeća od 16. rujna 2009. u odnosu na jednostavne tlačne posude (kodificirana verzija)  Tekst značajan za EGP

text:
               13/Sv. 54

               HR

               Službeni list Europske unije

               214

         32009L0105

               L 264/12

               SLUŽBENI LIST EUROPSKE UNIJE

         DIREKTIVA 2009/105/EZ EUROPSKOG PARLAMENTA I VIJEĆA
   od 16. rujna 2009.
   u odnosu na jednostavne tlačne posude
   (kodificirana verzija)
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije,
   uzimajući u obzir mišljenje Gospodarskog i socijalnog odbora (1),
   u skladu s postupkom utvrđenim u članku 251. Ugovora (2),
   budući da:

               (1)

               Direktiva Vijeća 87/404/EEZ od 25. lipnja 1987. o usklađivanju zakonodavstava država članica u odnosu na jednostavne tlačne posude (3) više je puta bitno izmijenjena (4). Radi jasnoće i racionalnosti navedenu je Direktivu potrebno kodificirati.

               (2)

               Države članice odgovorne su za osiguravanje sigurnosti ljudi, domaćih životinja i imovine na svom državnom području od opasnosti od propuštanja ili eksplozije jednostavnih tlačnih posuda.

               (3)

               U svakoj državi članici obvezne odredbe određuju posebno razinu sigurnosti koja se zahtijeva za jednostavne tlačne posude tako da se navedu pojedinosti konstrukcije i djelovanja, uvjeti ugradnje te uporabe i nadzorni postupci prije i nakon stavljanja na tržište. Nije nužno da te obvezne odredbe upućuju na različite razine sigurnosti u državama članicama, međutim one svojim nepodudaranjem ometaju trgovinu unutar Zajednice.

               (4)

               Ova bi Direktiva stoga morala sadržavati samo obvezne i osnovne zahtjeve. Radi lakšeg dokazivanja sukladnosti s osnovnim zahtjevima, na razini Zajednice su potrebne usklađene norme, posebno u odnosu na konstrukciju, djelovanje i ugradnju jednostavnih tlačnih posuda tako da su proizvodi koji odgovaraju tim normama sukladni sa sigurnosnim zahtjevima. Te norme usklađene na razini Zajednice sastavljaju zasebna tijela te se one smatraju neobveznim tekstom. Za tu namjenu, Europski odbor za normizaciju (CEN), Europski odbor za elektrotehničku normizaciju (Cenelec) i Europski institut za telekomunikacijske norme (ETSI) utvrđuju se kao nadležna tijela za donošenje usklađenih normi u skladu s općim smjernicama (5) o suradnji između Komisije, Europskog udruženja slobodne trgovine (EFTA) i prethodno navedena tri tijela potpisnika na dan 28. ožujka 2003.

               (5)

               Vijeće je već donijelo niz direktiva namijenjenih uklanjanju tehničkih prepreka u skladu s načelima utvrđenim u svojoj Rezoluciji od 7. svibnja 1985. o novom postupku u odnosu na tehničko usklađivanje i norme (6); svaka od tih direktiva predviđa pričvršćivanje oznake „CE”. Komisija je u Komunikaciji od 15. lipnja 1989. o općem pristupu u odnosu na certificiranje i ispitivanje (7) predložila da se donesu zajednička pravila u odnosu na oznaku „CE” jedinstvenog izgleda. Vijeće je u svojoj Rezoluciji od 21. prosinca 1989. o općem pristupu u odnosu na usklađenost (8) kao vodeće načelo odobrilo prihvaćanje dosljednog pristupa i u odnosu na uporabu oznake „CE”. Dva osnovna elementa novog pristupa koji se treba primjenjivati su osnovni zahtjevi i postupci osiguravanja sukladnosti.

               (6)

               Neophodna je provjera sukladnost s odgovarajućim tehničkim zahtjevima kako bi se osigurala učinkovita zaštita korisnika i trećih osoba. Postojeći nadzorni postupci razlikuju se od jedne do druge države članice. Kako bi se izbjegli višestruki pregledi, koji su prepreka slobodnom kretanju posuda, potrebno je osigurati uzajamno priznavanje nadzornih postupaka država članica. Kako bi se olakšalo uzajamno priznavanje nadzornih postupaka, potrebno je donijeti postupke Zajednice kao i mjerila za imenovanje tijela odgovornih za provođenje ispitivanja, nadzora i provjere.

               (7)

               Oznaka „CE” na jednostavnoj tlačnoj posudi upućuje da posuda ispunjava odredbe ove Direktive i kod uvoza ili početka uporabe nije potrebno ponavljati prethodno proveden nadzor. Bez obzira na to, jednostavne tlačne posude mogu biti opasne. Zbog toga je potrebno utvrditi postupak za smanjenje te opasnosti.

               (8)

               Ova Direktiva ne dovodi u pitanje obveze država članica u odnosu na rokove za prenošenje u nacionalno pravo i primjenu direktiva iz Priloga IV., dijela B.

         DONIJELI SU OVU DIREKTIVU:
   POGLAVLJE I.

      PODRUČJE PRIMJENE, DEFINICIJE, STAVLJANJE NA TRŽIŠTE I SLOBODNO KRETANJE

   Članak 1.
   1.   Ova se Direktiva odnosi na jednostavne tlačne posude proizvedene u serijama.
   2.   Ova se Direktiva ne odnosi na:

               (a)

               posude posebno namijenjene za nuklearna postrojenja čije oštećenje može izazvati emisiju radioaktivnosti;

               (b)

               posude posebno namijenjene za ugradnju na brodove i zrakoplove i za njihov pogon;

               (c)

               protupožarne aparate.

         3.   Za potrebe ove Direktive primjenjuju se sljedeće definicije:

               (a)

               „jednostavna tlačna posuda” ili „posuda” znači svaka zavarena posuda izvrgnuta unutarnjem pretlaku većem od 0,5 bara, koja je namijenjena za zrak ili dušik i nije loživa.
               Dijelovi i sklopovi koji doprinose čvrstoći posude pod tlakom izrađeni su od kvalitetnog nelegiranog čelika, nelegiranog aluminija ili aluminijskih legura koje s vremenom ne otvrdnjuju.
               Posuda se sastoji od:

                           i.

                           cilindričnog dijela kružnog presjeka zatvorenog vanjskim ispupčenim i/ili ravnim podnicama koje se rotiraju oko iste osi kao i cilindrični dio; ili

                           ii.

                           dvije ispupčene podnice koje se rotiraju oko iste osi.

                     Najveći radni tlak posude ne smije biti veći od 30 bara, a umnožak tlaka i volumena posude (PS × V) ne smije biti veći od 10 000 bara · l.
               Najniža radna temperatura ne smije biti niža od – 50 °C, a najviša viša od 300 °C za čelične posude, odnosno 100 °C za aluminijske posude ili posude od aluminijskih legura;

               (b)

               „usklađena norma” znači tehnička specifikacija (europska norma ili dokument za usklađivanje) koju donose Europski odbor za normizaciju (CEN), Europski odbor za elektrotehničku normizaciju (Cenelec) te Europski institut za telekomunikacijske norme (ETSI) ili dva ili tri ona tijela koja je Komisija ovlastila u skladu s odredbama Direktive 98/34/EZ Europskog parlamenta od 22. lipnja 1998. o utvrđivanju postupka osiguravanja informacija u području tehničkih normi i propisa te pravila za Usluge informacijskog društva (9) i navedenim općim smjernicama za suradnju Komisije, Europskog udruženja slobodne trgovine (EFTA) i tih triju tijela potpisnika na dan 28. ožujka 2003.

         Članak 2.
   1.   Države članice poduzimaju sve potrebne mjere za osiguravanje stavljanja posuda na tržište i u uporabu, samo ako one ne ugrožavaju sigurnost ljudi, domaćih životinja i imovine, ako su ispravno ugrađene, održavane i upotrebljavane u skladu sa svojom namjenom.
   2.   Odredbe ove Direktive ne utječu na pravo država članica da uzimajući u obzir Ugovor odrede i druge zahtjeve za zaštitu radnika za vrijeme korištenja tlačne posude, pod uvjetom da te posude nisu izmijenjene na način koji nije naveden u ovoj Direktivi.
   Članak 3.
   1.   Posude kod kojih je umnožak PS i V veći od 50 bara · l moraju ispunjavati osnovne sigurnosne zahtjeve iz Priloga I.
   2.   Posude kod kojih umnožak PS i V iznosi 50 bara · l ili manje, moraju biti izrađene u skladu s prihvaćenom dobrom inženjerskom praksom u jednoj od država članica i imati oznake iz točke 1. Priloga II. osim oznake „CE” iz članka 16.
   Članak 4.
   Države članice na svom državnom području ne sprečavaju stavljanje na tržište i u uporabu posuda koje ispunjavaju zahtjeve ove Direktive.
   Članak 5.
   1.   Države članice smatraju da su posude koje imaju oznaku „CE” sukladne svim odredbama ove Direktive.
   Sukladnost posuda s nacionalnim normama prenijete iz usklađenih norma čiji su referentni brojevi objavljeni u Službenom listu Europske unije pretpostavlja usklađenost s osnovnim sigurnosnim zahtjevima iz Priloga I.
   Države članice objavljuju referentne brojeve tih nacionalnih norma.
   2.   Države članice smatraju da su posude za koje ne postoje norme iz drugog podstavka stavka 1. ili na koje proizvođač nije primijenio ili je samo djelomično primijenio takve norme, u skladu s osnovnim sigurnosnim zahtjevima iz Priloga I. pri čemu se, nakon primitka certifikata o EZ pregledu tipa, njihova sukladnost s homologiranim uzorkom potvrđuje pričvršćivanjem oznake „CE”.
   3.   Kada posude podliježu zahtjevima drugih direktiva koje zahtijevaju pričvršćivanje oznake „CE”, ta oznaka označava da je posuda sukladna i sa zahtjevima tih direktiva.
   Međutim, u slučaju da jedna ili više takvih direktiva proizvođaču u prijelaznom razdoblju dopušta odabir između propisa, oznaka „CE” označava sukladnost samo s direktivama koje je proizvođač primijenio. U tom slučaju, pojedinosti o tim direktivama, kako su objavljene u Službenom listu Europske unije, navode se u dokumentima, obavijestima i uputama koje te direktive zahtijevaju i koje se prilažu uz posude.
   Članak 6.
   Ako država članica ili Komisija utvrdi da usklađene norme iz članka 5. stavka 1. ne ispunjavaju u potpunosti osnovne sigurnosne zahtjeve iz Priloga I., Komisija ili predmetna država članica predmet dostavljaju stalnom odboru osnovanom prema članku 5. Direktive 98/34/EZ, dalje u tekstu „Odbor”, i navode razloge svoje odluke.
   Odbor odmah daje svoje mišljenje.
   Uzimajući u obzir mišljenje Odbora, Komisija obavješćuje ostale države članice o odluci o povlačenju norma putem publikacija iz članka 5. stavka 1.
   Članak 7.
   1.   Ako država članica utvrdi da bi posuda koja ima oznaku „CE” i koja se koristi za potrebe za koje je namijenjena, mogla ugroziti sigurnost ljudi, domaćih životinja i imovine, poduzima sve potrebne mjere za povlačenje takvih proizvoda s tržišta, odnosno zabranu ili ograničavanje njihovog stavljanja na tržište.
   Predmetna država članica o svakoj toj mjeri odmah obavješćuje Komisiju navodeći razloge svoje odluke, a posebno razloge za nesukladnost:

               (a)

               s osnovnim sigurnosnim zahtjevima iz Priloga I., ako posuda nije izrađena prema normama iz članka 5. stavka 1.;

               (b)

               zbog nepravilne primjene usklađenih norma iz članka 5. stavka 1.;

               (c)

               zbog nedostataka u samim usklađenim normama iz članka 5. stavka 1.

         2.   Komisija se što je moguće prije savjetuje sa zainteresiranim stranama. Ako je Komisija nakon savjetovanja mišljenja da je bilo koja mjera iz stavka 1. opravdana, odmah o odluci obavješćuje državu članicu koja je poduzela mjeru i ostale države članice.
   Ako je odluka iz stavka 1. posljedica nedostataka u samim normama, Komisija nakon savjetovanja sa zainteresiranim stranama unutar dva mjeseca predmet dostavlja Odboru i započinje s primjenom postupka iz članka 6., ako država članica koja je poduzela mjere ne ukloni nedostatke.
   3.   Ako tlačna posuda koja ne ispunjava zahtjeve nosi oznaku „CE”, predmetna država članica poduzima odgovarajuće mjere protiv onoga tko je pričvrstio oznaku i o tome odmah obavješćuje Komisiju i ostale države članice.
   4.   Komisija osigurava da se države članice obavješćuje o napretku i postupku iz stavaka 1., 2. i 3.
   POGLAVLJE II.

      CERTIFICIRANJE

      ODJELJAK 1.

         Postupci certificiranja

   Članak 8.
   1.   Prije proizvodnje tlačnih posuda kod kojih je umnožak PS i V veći od 50 bara · l i koje su u skladu s usklađenim normama iz članka 5. stavka 1., proizvođač ili njegov ovlašteni predstavnik osnovan unutar Zajednice, prema vlastitom izboru:

               (a)

               obavješćuje ovlašteno nadzorno tijelo iz članka 9. koje nakon ispitivanja konstrukcije i postupaka izrade navedenih u točki 3. Priloga II. izdaje certifikat kojim se potvrđuje da je postupak izrade zadovoljavajući, ili

               (b)

               dostavlja tip posude za EZ pregled tipa prema članku 10.

         2.   Prije proizvodnje tlačnih posuda kod kojih je umnožak PS i V veći od 50 bara · l i koje nisu ili su samo djelomično proizvedene u skladu s usklađenim normama iz članka 5. stavka 1., proizvođač ili njegov ovlašteni predstavnik osnovan unutar Zajednice dostavlja uzorak tipa posude na EZ pregled tipa prema članku 10.
   3.   Posude koje su proizvedene u skladu s usklađenim normama iz članka 5. stavka 1. ili u skladu s homologiranim prototipom prije stavljanja na tržište podliježu:

               (a)

               EZ provjeri prema članku 11. ako je umnožak PS i V veći od 3 000 bara · l;

               (b)

               ako umnožak PS i V nije veći od 3 000 bara · l, ali je veći od 50 bara · l, prema izboru proizvođača:

                           i.

                           EZ izjavi o sukladnosti prema članku 12.; ili

                           ii.

                           EZ provjeri prema članku 11.

         4.   Zapisi i korespondencija koji se odnose na postupak certificiranja prema stavcima 1., 2. i 3. na službenom su jeziku države članice iz koje je ovlašteno nadzorno tijelo ili na jeziku koji je to tijelo prihvatilo.
   Članak 9.
   1.   Države članice obavješćuju Komisiju i ostale države članice o nadležnim nadzornim tijelima koja su imenovale za provedbu postupaka iz članka 8. stavaka 1., 2. i 3. zajedno s njihovim ovlastima i identifikacijskim brojevima koje im je dodijelila Komisija.
   Komisija u Službenom listu Europske unije objavljuje popis tijela s njihovim identifikacijskim brojevima i ovlastima koje im je dodijelila. Komisija osigurava redovito obnavljanje popisa.
   2.   Države članice ispunjavaju najmanja mjerila iz Priloga III. za potrebe imenovanja tijela iz stavka 1.
   3.   Država članica koja je imenovala ovlašteno nadzorno tijelo povlači imenovanje ako ustanovi da predmetno tijelo više ne ispunjava najmanja mjerila iz Priloga III.
   O tome odmah obavješćuje Komisiju i ostale države članice.

      ODJELJAK 2.

         EZ pregled tipa

   Članak 10.
   1.   EZ pregled tipa je postupak kojim ovlašteno nadzorno tijelo provjerava i potvrđuje da proto tip posude ispunjava odredbe ove Direktive koja se na njega primjenjuje.
   2.   Zahtjev za EZ pregled tipa podnose proizvođač ili njegov ovlašteni predstavnik samo jednom ovlaštenom nadzornom tijelu i to za prototip posude ili za prototip koji predstavlja porodicu posuda. Ovlašteni predstavnik je osnovan unutar Zajednice.
   Zahtjev sadržava:

               (a)

               naziv i adresu proizvođača ili njegovog ovlaštenog predstavnika te mjesto proizvodnje posuda;

               (b)

               konstrukcijsku i proizvodnu dokumentaciju prema točki 3. Priloga II.

         Uz zahtjev se prilaže uzorak posude predviđene za proizvodnju.
   3.   Ovlašteno nadzorno tijelo provodi EZ pregled tipa prema postupku iz drugog i trećeg podstavka:
   Za potrebe provjere sukladnosti tijelo ne ispituje samo konstrukcijsku i proizvodnu dokumentaciju već i samu dostavljenu posudu.
   Tijekom ispitivanja posude tijelo:

               (a)

               provjerava je li posuda proizvedena u skladu s konstrukcijskom i proizvodnom dokumentacijom te može li se sigurno koristiti u predviđenim radnim uvjetima;

               (b)

               provodi odgovarajuća ispitivanja i provjere za utvrđivanje sukladnosti posude s osnovnim zahtjevima koji se na nju odnose.

         4.   Ako prototip ispunjava zahtjeve koji se primjenjuju na njega, ovlašteno nadzorno tijelo izdaje certifikat o EZ pregledu tipa koji se prosljeđuje podnositelju zahtjeva. U certifikatu se navode zaključci pregleda, uvjeti pod kojima je izdan, a prilažu mu se opisi i nacrti potrebni za identifikaciju homologiranog prototipa.
   Komisija, ostala ovlaštena nadzorna tijela i ostale države članice mogu dobiti primjerak certifikata i uz obrazloženi zahtjev primjerak konstrukcijske i proizvodne dokumentacije te izvješća o provedenim pregledima i ispitivanjima.
   5.   Ovlašteno nadzorno tijelo koje odbije izdati certifikat o EZ pregledu tipa, o tome obavješćuje ostala ovlaštena nadzorna tijela.
   Ovlašteno nadzorno tijelo koje povuče certifikat o EZ pregledu tipa o tome odmah obavješćuje državu članicu koja je to tijelo imenovala. Ta država o tome obavješćuje ostale države članice i Komisiju te pri tom navodi razloge svoje odluke.

      ODJELJAK 3.

         EZ provjera

   Članak 11.
   1.   EZ provjera je postupak kojim proizvođač ili njegov ovlašteni predstavnik osnovan unutar Zajednice osigurava i izjavljuje da su posude ispitane u skladu sa stavkom 3. sukladne tipu opisanom u certifikatu o EZ pregledu tipa ili u konstrukcijskoj i proizvodnoj dokumentaciji iz točke 3. Priloga II. za kojeg je izdan certifikat o sukladnosti.
   2.   Proizvođač poduzima sve potrebne mjere da u proizvodnim postupcima osigura sukladnost posuda s tipom opisanim u certifikatu o EZ pregledu tipa ili s konstrukcijskom i proizvodnom dokumentacijom iz točke 3. Priloga II. Proizvođač ili njegov ovlašteni predstavnik osnovan unutar Zajednice pričvršćuje oznaku „CE” na svaku posudu i izdaje EZ izjavu o sukladnosti.
   3.   Ovlašteno nadzorno tijelo provodi odgovarajuće preglede i ispitivanja kako bi utvrdilo sukladnost posuda sa zahtjevima ove Direktive pregledavanjem i ispitivanjem posuda u skladu s podstavcima od drugog do desetog.
   Proizvođač predlaže proizvodnju posuda u obliku istovrsnih serija i poduzima sve potrebne mjere kako bi kroz proizvodni proces osigurao ujednačenost svake proizvedene serije.
   Tim serijama prilaže se certifikat o EZ pregledu tipa prema članku 10. ili, ako posude nisu proizvedene u skladu s homologiranim prototipom, konstrukcijska i proizvodna dokumentacija prema točki 3. Priloga II. U tom slučaju, prije EZ provjere ovlašteno nadzorno tijelo pregledava dokumentaciju kako bi potvrdilo sukladnost.
   Tijekom ispitivanja serije ovlašteno nadzorno tijelo osigurava da su posude proizvedene i provjerene u skladu s konstrukcijskom i proizvodnom dokumentacijom, te obavlja hidrostatsku ili pneumatsku tlačnu probu jednakog učinka na svakoj posudi iz serije primjenom tlaka Ph koji je 1,5 puta veći od konstrukcijskog tlaka posude, kako bi provjerilo čvrstoću posude. Pneumatska tlačna proba provodi se sukladno sigurnosnim postupcima države članice u kojoj se provodi ispitivanje.
   Osim toga, ovlašteno nadzorno tijelo provodi ispitivanja na uzorcima uzetim iz reprezentativnog proizvodnog uzorka ili iz posude prema odabiru proizvođača kako bi ispitalo kvalitetu zavara. Ispitivanja se provode na uzdužnim zavarima. Ako se, međutim, za uzdužne i kružne zavare koriste različite tehnike zavarivanja, ispitivanja se ponavljaju i za kružne zavare.
   Za posude iz točke 2.1.2. Priloga I. ispitivanja na probnim uzorcima zamjenjuju se hidrostatskom tlačnom probom na slučajnom uzorku od pet posuda iz svake serije kako bi se provjerila njihova sukladnost s osnovnim sigurnosnim zahtjevima iz točke 2.1.2. Priloga I.
   Ako je serija prihvaćena, ovlašteno nadzorno tijelo pričvršćuje ili daje pričvrstiti svoj identifikacijski broj na svaku posudu i sastavlja certifikat o sukladnosti koji se odnosi na provedena ispitivanja. Sve posude iz serije mogu se staviti na tržište, osim onih koje nisu zadovoljile hidrostatsku ili pneumatsku tlačnu probu.
   Ako serija nije prihvaćena, ovlašteno nadzorno tijelo poduzima mjere da spriječi stavljanje te serije na tržište. U slučaju čestog neprihvaćanja serija, ovlašteno nadzorno tijelo može obustaviti statističku provjeru sukladnosti.
   Na odgovornost ovlaštenog nadležnog tijela, proizvođač na posude može pričvrstiti predmetni identifikacijski broj tijekom procesa proizvodnje.
   Proizvođač ili njegov ovlašteni predstavnik na zahtjev mora moći dostaviti certifikate o sukladnosti iz sedmog podstavka koja je izdalo ovlašteno nadzorno tijelo.

      ODJELJAK 4.

         EZ izjava o sukladnosti

   Članak 12.
   1.   Proizvođač koji ispunjava obveze koje proizlaze iz članka 13. pričvršćuje oznaku „CE” iz članka 16. na posude za koje izjavi da su sukladne s:

               (a)

               konstrukcijskom i proizvodnom dokumentacijom iz točke 3. Priloga II. prema kojoj je sastavljen certifikat o sukladnosti; ili

               b)

               odobrenim prototipom.

         2.   Proizvođač u okviru postupka EZ izjave o sukladnosti podliježe EZ nadzoru u slučajevima kada je umnožak PS i V veći od 200 bara · l.
   Svrha EZ nadzora je osigurati, kako to zahtijeva članak 14. stavak 2., da proizvođač u potpunosti ispunjava obveze koje proizlaze iz članka 13. stavka 2. Nadzor provodi ovlašteno nadzorno tijelo koje je izdalo certifikat o EZ pregledu tipa prema članku 10. stavku 4. prvom podstavku kada su posude proizvedene u skladu s homologiranom prototipom ili, ako to nije slučaj, ovlašteno tijelo kojem je dostavljena konstrukcijska i proizvodna dokumentacija u skladu s člankom 8. stavkom 1. točkom (a).
   Članak 13.
   1.   Ako proizvođač primjenjuje postupak iz članka 12., prije početka proizvodnje ovlaštenom nadzornom tijelu koje je izdalo certifikat o EZ pregledu tipa ili certifikat kojim se potvrđuje da je postupak izrade zadovoljavajući, dostavlja dokument u kojem se opisuju proizvodni postupci i sve predviđene mjere koje se poduzimaju kako bi se osigurala sukladnost posuda s normama iz članka 5. stavka 1. ili s odobrenim prototipom.
   2.   Dokument iz stavka 1. sadržava:

               (a)

               opis načina proizvodnje i provjere prikladne za izradu posuda;

               (b)

               dokument o nadzoru u kojem se opisuju odgovarajući pregledi i ispitivanja, zajedno s opisom postupaka koji se provode tijekom proizvodnje;

               (c)

               obvezu provedbe pregleda i ispitivanja u skladu s dokumentom o nadzoru iz gornje točke (b) i obvezu provedbe hidrostatske tlačne probe ili, ako to dopušta država članica, pneumatske tlačne probe na svakoj proizvedenoj posudi s probnim tlakom koji je 1,5 puta veći od konstrukcijskog tlaka; te preglede i ispitivanja provodi stručno osoblje koje je dovoljno neovisno od proizvodnog osoblja, i za njih se daje izvješće;

               (d)

               adrese mjesta proizvodnje i skladištenja te datum početka proizvodnje.

         3.   Ako je umnožak PS i V veći od 200 bara · l, proizvođači tijelu odgovornom za EZ nadzor, za potrebe nadzora, omogućuju da izabere uzorke posuda i osigurava mu sve potrebne podatke, a posebno:

               (a)

               konstrukcijsku i proizvodnu dokumentaciju;

               (b)

               izvješće o nadzoru;

               (c)

               certifikat o EZ pregledu tipa ili certifikat o sukladnosti, gdje je to prikladno;

               (d)

               izvješće o provedenim pregledima i ispitivanjima.

         Članak 14.
   Ovlašteno nadzorno tijelo koje je izdalo certifikat o EZ pregledu tipa ili certifikat o sukladnosti prije datuma početka proizvodnje pregledava dokument iz članka 13. stavka 1. i konstrukcijsku i proizvodnu dokumentaciju iz točke 3. Priloga II. kako bi se utvrdila sukladnost, ako posude nisu proizvedene u skladu s homologiranim prototipom.
   Pored toga, ako je umnožak PS i V veći od 200 bara · l tijekom proizvodnje to tijelo:

               (a)

               osigurava da proizvođač stvarno provjerava serijski proizvedene posude u skladu s člankom 13. stavkom 2. točkom (c);

               (b)

               uzima uzorke odabrane slučajnim odabirom iz proizvodnje ili skladišta za potrebe nadzora.

         Ovlašteno nadzorno tijelo dostavlja primjerak izvješća o provedenom nadzoru državi članici koja ga je ovlastila te na zahtjev ostalim ovlaštenim nadzornim tijelima, ostalim državama članicama i Komisiji.
   POGLAVLJE III.

      OZNAKA „CE” I NATPISI

   Članak 15.
   Ne dovodeći u pitanje članak 7.:

               (a)

               ako država članica utvrdi da je oznaka „CE” neopravdano pričvršćena, proizvođač ili njegov ovlašteni predstavnik osnovan unutar Zajednice dužni su uskladiti proizvod s odredbama koje se odnose na oznaku „CE” te prekinuti kršenje uvjeta koje je zadala ta država članica;

               (b)

               ako se nesukladnost nastavi, država članica mora poduzeti sve potrebne mjere za ograničavanje ili sprečavanje stavljanja na tržište predmetnog proizvoda ili osigurava da se taj proizvod povuče s tržišta u skladu s postupkom iz članka 7.

         Članak 16.
   1.   Oznaka „CE” i natpisi iz točke 1. Priloga II. pričvršćuju se na posudu tako da su vidljivi, lako čitljivi i neizbrisivi ili na pločicu s podacima koja se ne može odvojiti od posude.
   Oznaka „CE” sastoji se od inicijala „CE” u obliku prikazanom na uzorku iz točke 1.1. Priloga II. Uz oznaku „CE” navodi se identifikacijski broj iz članka 9. stavka 1. ovlaštenog nadzornog tijela odgovornog za „CE” provjere ili „CE” nadzor.
   2.   Na posude je zabranjeno pričvršćivanje oznaka čiji bi sadržaj ili oblik mogli navesti treće strane da ih zamjene za oznaku „CE”. Dopušteno je pričvršćivanje svih drugih oznaka na posudu ili njezinu pločicu s podacima pod uvjetom da se time ne smanjuje vidljivost ili čitljivost oznake „CE”.
   POGLAVLJE IV.

      ZAVRŠNE ODREDBE

   Članak 17.
   Uz svaku odluku donesenu prema ovoj Direktivi kojom se ograničava stavljanje na tržište ili početak uporabe posude navode se razlozi takve odluke. O tim se odlukama odmah obavješćuje zainteresirana strana, koju istodobno treba obavijestiti o pravnim lijekovima koji su joj na raspolaganju prema pravu koje je na snazi u državama članicama i o dozvoljenim rokovima za provođenje pravnih lijekova.
   Članak 18.
   Države članice Komisiji dostavljaju tekstove glavnih odredbi nacionalnog prava koje donesu u području na koje se odnosi ova Direktiva.
   Članak 19.
   Direktiva 87/404/EEZ kako je izmijenjena direktivama navedenim u dijelu A Priloga IV. stavlja se izvan snage ne dovodeći u pitanje obveze država članica u odnosu na rokove za prenošenje u nacionalno provo i stupanje na snagu direktiva iz dijela B Priloga IV.
   Upućivanje na direktivu stavljenu izvan snage tumači se kao upućivanje na ovu Direktivu i čita se u skladu s korelacijskom tablicom iz Priloga V.
   Članak 20.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 21.
   Ova je Direktiva upućena državama članicama.

      Sastavljeno u Strasbourgu 16. rujna 2009.

            Za Europski parlament

            Predsjednik

         J. BUZEK

            Za Vijeće

            Predsjednica

         C. MALMSTRÖM

      (1)  SL C 27, 3.2.2009., str. 41.

      (2)  Mišljenje Europskog parlamenta od 21. listopada 2008. (još nije objavljeno u Službenom listu) i Odluka Vijeća od 13. srpnja 2009.

      (3)  SL L 220, 8.8.1987., str. 48.

      (4)  Vidjeti Prilog IV., dio A.

      (5)  SL C 91, 16.4.2003., str. 7.

      (6)  SL C 136, 4.6.1985., str. 1.

      (7)  SL C 267, 19.10.1989., str. 3.

      (8)  SL C 10, 16.1.1990., str. 1.

      (9)  SL L 204, 21.7.1998., str. 37.

      PRILOG I.

         OSNOVNI SIGURNOSNI ZAHTJEVI

      (iz članka 3. stavka 1.)
      1.   MATERIJALI
      Materijali se odabiru prema namjeni posuda i u skladu s točkama od 1.1. do 1.4.
      1.1.   Dijelovi pod tlakom

      Materijali iz članka 1. koji se koriste za izradu dijelova pod tlakom moraju biti:

                  (a)

                  zavarljivi;

                  (b)

                  duktilni i čvrsti, tako da pri najnižoj radnoj temperaturi ne dođe do drobljenja ili krtog loma;

                  (c)

                  otporni na starenje.

            Materijali za čelične posude osim toga dodatno ispunjavaju zahtjeve iz točke 1.1.1., a za aluminijske posude ili posude od aluminijskih legura zahtjeve iz točke 1.1.2.
      Uz njih se prilaže zapisnik o nadzoru materijala koji sastavlja proizvođač materijala prema Prilogu II.
      1.1.1.   Čelične posude

      Nelegirani kvalitetni čelici ispunjavaju sljedeće zahtjeve:

                  (a)

                  moraju biti u umirenom stanju i dostavljeni nakon postupka normalizacije, ili njemu istovjetnom stanju;

                  (b)

                  udio ugljika po proizvodu mora biti manji od 0,25 %, udio sumpora i fosfora manji od 0,05 % za svaki;

                  (c)

                  svaki proizvod mora imati sljedeća mehanička svojstva:

                              —

                              najveća vlačna čvrstoća Rm,maks mora biti manja od 580 N/mm2,

                              —

                              produljenje nakon loma mora biti:

                                          —

                                          za ispitne uzorke uzete paralelno sa smjerom valjanja:

                                                      debljina ≥ 3 mm:

                                                      A

                                                      ≥ 22 %,

                                                      debljina < 3 mm:

                                                      A80 mm

                                                      ≥ 17 %,

                                          —

                                          za uzorke uzete okomito na smjer valjanja:

                                                      debljina ≥ 3 mm:

                                                      A

                                                      ≥ 20 %,

                                                      debljina < 3 mm:

                                                      A80 mm

                                                      ≥ 15 %,

                              —

                              prosječna energija loma KCV za tri uzdužna ispitna uzorka pri najnižoj radnoj temperaturi ne smije biti manja od 35 J/cm2. Samo jedna od tri vrijednosti smije biti manja od 35 J/cm2, pri čemu je najmanja vrijednost 25 J/cm2.
                              Za čelične posude čija je najniža radna temperatura manja od – 10 °C i debljina stjenke veća od 5 mm, ova se svojstva moraju provjeriti.

            1.1.2.   Aluminijske posude

      Nelegirani aluminij mora sadržavati najmanje 99,5 % aluminija, a legure navedene u članku 1. stavku 3. točki (a) moraju pokazati zadovoljavajuću otpornost na međukristaličnu koroziju pri najvišoj radnoj temperaturi.
      Dodatno, ovi materijali moraju ispunjavati sljedeće zahtjeve:

                  (a)

                  moraju se isporučiti u odžarenom stanju; te

                  (b)

                  moraju imati sljedeće mehaničke značajke po proizvodu:

                              —

                              najveća vlačna čvrstoća Rm,maks ne smije biti manja od 350 N/mm2,

                              —

                              produljenje nakon loma mora biti:

                                          —

                                          A ≥ 16 % ako je ispitni uzorak uzet paralelno sa smjerom valjanja,

                                          —

                                          A ≥ 14 % ako je ispitni uzorak uzet okomito na smjer valjanja.

            1.2.   Materijali za zavarivanje

      Materijali za zavarivanje koji se koriste u izradi zavara na jednostavnoj tlačnoj posudi moraju biti odgovarajući i kompatibilni s materijalima koje se zavaruje.
      1.3.   Pribor koji doprinosi čvrstoći posude

      Pribor (na primjer vijci i matice) moraju biti izrađeni od materijala navedenih u točki 1.1. ili drugih vrsta čelika, aluminija ili aluminijske legure kompatibilnih s materijalima koji su korišteni za dijelove pod tlakom.
      U tom slučaju predmetni materijali pri najnižoj radnoj temperaturi moraju imati odgovarajuće produljenje nakon loma i biti čvrsti.
      1.4.   Dijelovi koji nisu pod tlakom

      Svi dijelovi posude koji nisu pod tlakom moraju biti izrađeni od materijala koji su kompatibilni s materijalom sastavnih dijelova na koji se zavaruju.
      2.   KONSTRUKCIJA POSUDE
      Prilikom konstruiranja posude proizvođač određuje njezinu namjenu i izabire:

                  (a)

                  najnižu radnu temperaturu Tmin;

                  (b)

                  najvišu radnu temperaturu Tmaks;

                  (c)

                  najveći radni tlak PS.

            Međutim, ako je najniža radna temperatura niža od – 10 °C tražena svojstva materijala moraju biti ispunjena za temperaturi od – 10 °C.
      Proizvođač također mora voditi računa o sljedećim odredbama:

                  —

                  mora biti moguće pregledati unutrašnjosti posuda,

                  —

                  mora biti moguća drenaža posuda,

                  —

                  postojana mehanička svojstva posude u predviđenom vijeku trajanja posude kada se ona koristi u namijenjene svrhe,

                  —

                  posude moraju imati odgovarajuću zaštitu od korozije ovisno o predviđenoj namjeni,

            te da u predviđenim uvjetima uporabe:

                  —

                  posuda ne smije biti izložena naprezanjima koja bi umanjila njezinu sigurnost uporabe,

                  —

                  unutarnji tlak ne smije biti trajno veći od najvećeg radnog tlaka PS. Međutim, može doći do kratkotrajnog prekoračenja do 10 %.

            Kružni i uzdužni zavari moraju biti potpuno provareni zavari ili zavari istovjetne kvalitete. Ispupčene podnice, ako nisu polukuglaste, moraju imati cilindrične krajeve.
      2.1.   Debljine stijenki

      Ako umnožak PS i V nije veći od 3 000 bara · l, proizvođač za određivanje debljina stijenki posude mora izabrati jedan od postupaka opisanih u točkama 2.1.1. i 2.1.2.; ako je umnožak PS i V veći od 3 000 bara · l ili ako je najviša radna temperatura veća od 100 °C, debljine stijenki određuju se prema postupku iz točke 2.1.1.
      Stvarna debljina stijenki cilindričnog dijela i podnica ne smije, međutim, biti manja od 2 mm za čelične posude, odnosno biti manja od 3 mm za posude od aluminija ili aluminijskih legura.
      2.1.1.   Računski postupak

      Najmanja debljina dijelova pod tlakom mora se izračunati prema veličini naprezanja u skladu sa sljedećim odredbama:

                  (a)

                  računski tlak koji se uzima u obzir ne smije biti manji od izabranog najvećeg radnog tlaka PS;

                  (b)

                  dopušteno opće membransko naprezanje ne smije biti veće od 0,6 RET ili 0,3 Rm. Proizvođač mora upotrebljavati najniže vrijednosti RET ili Rm koje jamči proizvođač materijala u određivanju dopuštenih naprezanja.

            Međutim, ako cilindrični dio posude ima jedan ili više uzdužnih zavara koji se ne izvode automatskim postupcima zavarivanja, računski određena debljina stijenke iz prvog stavka množi se koeficijentom 1,15.
      2.1.2.   Eksperimentalni postupak

      Debljina stijenki određuje se tako da posuda na temperaturi okoline izdrži utjecaj tlaka koji je najmanje pet puta viši od najvišeg radnog tlaka pri čemu stalni faktor deformacije kružnosti cilindričnog dijela posude ne smije biti veći od 1 %.
      3.   PROIZVODNI POSTUPCI
      Posude su izrađene i nadzirane u proizvodnji prema konstrukcijskoj i proizvodnoj dokumentaciji navedenoj u točki 3. Priloga II.
      3.1.   Priprema sastavnih dijelova

      Priprema sastavnih dijelova (na primjer oblikovanje i izvlačenje) ne smije uzrokovati greške na površini, pukotine ili promjenu mehaničkih svojstava koje bi mogle utjecati na sigurnost posude.
      3.2.   Zavare na dijelovima pod tlakom

      Značajke zavara i okolnih područja istovjetne su onima materijala koji se zavaruje, a zavar je bez površinskih ili unutrašnjih grešaka koje bi utjecale na sigurnost posude.
      Zavarivanje izvode kvalificirani zavarivači ili izvršitelji uz odgovarajuću razinu stručnosti u skladu s odobrenim postupcima zavarivanja. Te procjene i ispitivanja stručnosti provode ovlaštena nadzorna tijela.
      Proizvođač u proizvodnji također osigurava stalnu kvalitetu zavarivanja provodeći odgovarajuća ispitivanja putem primjerenih postupaka. Ova ispitivanja popraćena su izvješćima.
      4.   STAVLJANJE POSUDA U UPORABU
      Posude moraju biti popraćene uputama koje je sastavio proizvođač kako je navedeno u točki 2. Priloga II.

      PRILOG II.

         OZNAKA „CE”, NATPISI, UPUTE, KONSTRUKCIJSKA I PROIZVODNA DOKUMENTACIJA, DEFINICIJE I SIMBOLI

      1.   OZNAKA „CE” I NATPISI
      1.1.   Oznaka „CE”

      Oznaka „CE” sastoji se od inicijala „CE” i ima sljedeći oblik:

      Ako se oznaka „CE” smanjuje ili povećava, moraju se poštovati se omjeri na mrežastom crtežu u ovoj točki.
      Različiti sastavni dijelovi oznake „CE” moraju imati jednake vertikalne dimenzije, koje ne smiju biti manje od 5 mm.
      1.2.   Natpisi

      Posuda ili pločica s podacima sadrži najmanje sljedeće podatke:

                  (a)

                  najviši radni tlak (PS u barima);

                  (b)

                  najviša radna temperatura (Tmaks u °C);

                  (c)

                  najniža radna temperatura (Tmin u °C);

                  (d)

                  volumen posude (V u l);

                  (e)

                  trgovački naziv ili oznaka proizvođača;

                  (f)

                  tip i serijski broj posude ili broj serije;

                  (g)

                  posljednje dvije znamenke godine u kojoj je pričvršćena oznaka „CE”.

            Ako se koristi pločica s podacima, ona mora biti oblikovana tako da ju se ne može ponovo upotrijebiti te mora imati prazan prostor za dodatne informacije.
      2.   UPUTE ZA UPORABU
      Upute za uporabu sadržavaju sljedeće podatke:

                  (a)

                  pojedinosti iz točke 1. osim serijskog broja posude;

                  (b)

                  predviđenu namjenu posude;

                  (c)

                  zahtjeve za održavanje i ugradnju posude koji se odnose na sigurnost.

            Upute su na službenom jeziku ili jezicima zemlje odredišta.
      3.   KONSTRUKCIJSKA I PROIZVODNA DOKUMENTACIJA
      Konstrukcijska i proizvodna dokumentacija sadrži opise tehnika i postupaka za ispunjavanje osnovnih sigurnosnih zahtjeva iz Priloga I. ili usklađenih norma iz članka 5. stavka 1., a posebno:

                  (a)

                  detaljni proizvodni crtež tipa posude;

                  (b)

                  upute za uporabu;

                  (c)

                  dokument koji opisuje:

                              —

                              odabrane materijale,

                              —

                              odabrane postupke zavarivanja,

                              —

                              odabrane provjere,

                              —

                              odgovarajuće pojedinosti o oblikovanju posude.

            Ako se primjenjuju postupci iz članaka od 11. do 14., dokumentacija sadržava i sljedeće:

                  (a)

                  certifikate za postupke zavarivanja i certifikate o osposobljenosti zavarivača ili izvršitelja;

                  (b)

                  zapisnik o nadzoru materijala korištenih za proizvodnju dijelova ili sklopova koji doprinose čvrstoći tlačne posude;

                  (c)

                  izvješće o provedenim provjerama i ispitivanjima ili opis predloženih provjera.

            4.   DEFINICIJE I SIMBOLI
      4.1.   Definicije

                  (a)

                  Konstrukcijski tlak „P” je pretlak kojeg odabire proizvođač i kojim se određuju debljine dijelova posude pod tlakom.

                  (b)

                  Najveći radni tlak „PS” je najveći pretlak koji se može pojaviti u posudi u uobičajenim uvjetima uporabe posude.

                  (c)

                  Najniža radna temperatura „Tmin” je najniža dopuštena ustaljena temperatura stijenke posude u uobičajenim uvjetima uporabe.

                  (d)

                  Najviša radna temperatura „Tmaks” je najviša dopuštena ustaljena temperatura stijenke posude u uobičajenim uvjetima uporabe.

                  (e)

                  Granica razvlačenja „RET” je vrijednost pri najvećoj radnoj temperaturi Tmax:

                              —

                              gornje granice razvlačenja „ReH” materijala koji imaju gornju i donju granicu razvlačenja,

                              —

                              uobičajene granice razvlačenja Rp0,2, ili

                              —

                              uobičajene granice razvlačenja Rp1,0 kod nelegiranog aluminija.

                  (f)

                  Porodica posuda:
                  Posude čine dio iste porodice kada se od prototipa razlikuju jedino u promjeru, pod uvjetom da su ispunjeni dopušteni zahtjevi iz točaka 2.1.1. ili 2.1.2. Priloga I. i/ili po duljini cilindričnog dijela unutar sljedećih ograničenja:

                              —

                              ako prototip ima jedan ili više prstenastih ojačanja povrh krajeva, izvedbe moraju imati barem jedno prstenasto ojačanje,

                              —

                              ako prototip ima samo dvije ispupčene podnice, izvedbe ne smiju imati prstenasta ojačanja.

                        Razlike u dužini cilindričnog dijela posude koje uzrokuju izmjene na otvorima i/ili priključcima prikazuju se na crtežu svake izvedbe.

                  (g)

                  Serija posuda sastoji se od najviše 3 000 posuda modela istog tipa.

                  (h)

                  Riječ je o serijskoj proizvodnji prema ovoj Direktivi ako se tijekom određenog razdoblja proizvede više od jedne posude istog tipa u neprekinutom proizvodnom postupku, prema prihvaćenom nacrtu i istovjetnim proizvodnim postupcima.

                  (i)

                  Zapisnik o nadzoru materijala je dokument kojim proizvođač materijala potvrđuje da dostavljeni proizvodi ispunjavaju zahtjeve narudžbe te se u njemu navode rezultati redovitog nadzora u proizvodnoj jedinici, a posebno kemijski sastav i mehanička svojstva materijala izrađenih istim proizvodnim postupkom kao i isporučeni materijal, ali ne nužno i dostavljeni materijal.

            4.2.   Simboli

                  A

               produljenje nakon loma

                  %

                  A 80 mm

                  produljenje nakon loma (Lo = 80 mm)

                  %

                  KCV

                  energija loma

                  J/cm2

                  P

                  konstrukcijski tlak

                  bar

                  PS

                  najviši radni tlak

                  bar

                  Ph

                  hidrostatski i pneumatski ispitni tlak

                  bar

                  Rp0,2

                  granica elastičnosti pri 0,2 %

                  N/mm2

                  RET

                  granica razvlačenja pri najvišoj radnoj temperaturi

                  N/mm2

                  ReH

                  gornja granica razvlačenja

                  N/mm2

                  Rm

                  vlačna čvrstoća

                  N/mm2

                  Rm,max

                  najveća vlačna čvrstoća

                  N/mm2

                  Rp1,0

                  granica elastičnosti pri 1,0 %

                  N/mm2

                  Tmax

                  najviša radna temperatura

                  °C

                  Tmin

                  najniža radna temperatura

                  °C

                  V

                  volumen posude

                  l

      PRILOG III.

         NAJMANJA MJERILA KOJA JE POTREBNO ISPUNITI ZA IMENOVANJE NADZORNIH TIJELA

      (iz članka 9. stavka 2.)

                  1.

                  Ovlašteno nadzorno tijelo, odgovorna osoba i osoblje odgovorno za provođenje postupaka provjere ne mogu biti konstruktor, proizvođač, dobavljač i montažer tlačne posude nad kojom to tijelo provodi nadzor, a ni ovlašteni predstavnik ovih stranaka. Oni ne smiju biti izravno uključeni u konstrukciju, izradu, prodaju ili održavanje posuda, a niti smiju zastupati stranke koje su uključene u ove aktivnosti. To ne isključuje mogućnost razmjene tehničkih informacija između proizvođača i ovlaštenog nadzornog tijela.

                  2.

                  Ovlašteno nadzorno tijelo i njegovo osoblje postupke provjere provode na najvišem stupnju profesionalnog integriteta i tehničke stručnosti te ne smiju biti pod pritiskom ili utjecajem, posebno financijskim, koji bi mogli utjecati na njihov sud ili rezultate nadzora, od strane osoba ili grupa u čijem su interesu rezultati provjera.

                  3.

                  Ovlašteno nadzorno tijelo raspolaže potrebnim osobljem i sredstvima za ispravno obavljanje administrativnih i tehničkih zadaća povezanih s provjerom; ono također ima pristup opremi potrebnoj za posebnu provjeru.

                  4.

                  Osoblje odgovorno za nadzor ima:

                              (a)

                              odgovarajuću tehničku i profesionalnu obuku;

                              (b)

                              zadovoljavajuće poznavanje zahtjeva ispitivanja koje obavlja te odgovarajuće iskustvo u provođenju;

                              (c)

                              sposobnost za sastavljanje certifikata, dokumentacije i izvješća koji potvrđuju provođenje ispitivanja.

                  5.

                  Osigurava se nepristranost osoba za nadzor. Njihov osobni dohodak ne smije ovisiti o broju provedenih ispitivanja, a ni o dobivenim rezultatima u ispitivanjima.

                  6.

                  Ovlašteno nadzorno tijelo ugovara osiguranje od odgovornosti osim ako njegovu odgovornost ne preuzima država u skladu s nacionalnim zakonodavstvom ili ako sama država članica nije izravno odgovorna za ispitivanja.

                  7.

                  Osoblje ovlaštenog nadzornog tijela prema ovoj Direktivi ili odredbi nacionalnog zakonodavstva obvezno poštuje tajnost informacija koje dobije u obavljanju svojih zadaća (osim prema nadležnim administrativnim tijelima države u kojoj obavlja svoje aktivnosti).

      PRILOG IV.
      DIO A

         Direktiva stavljena izvan snage s popisom njezinih uzastopnih izmjena

      (iz članka 19.)

                  Direktiva Vijeća 87/404/EEZ
                  (SL L 220, 8.8.1987., str. 48.)

                  Direktiva Vijeća 90/488/EEZ
                  (SL L 270, 2.10.1990., str. 25.)

                  Direktiva Vijeća 93/68/EEZ
                  (SL L 220, 30.8.1993., str. 1.)

                  samo članak 1. točka 1. i članak 2.

            DIO B

         Rokovi za prenošenje u nacionalno pravo i primjenu

      (iz članka 19.)

                  Direktive

                  Rokovi za prenošenje

                  Datum primjene

                  87/404/EEZ

                  31. prosinca 1989.

                  1. srpnja 1990. (1)

                  90/488/EEZ

                  1. srpnja 1991.

                  —

                  93/68/EEZ

                  30.lipnja 1994.

                  1. siječnja 1995. (2)

         (1)  U skladu s trećim podstavkom članka 18. stavka 2. države članice do 1. srpnja 1992. dopuštaju stavljanje na tržište i/ili uporabu posuda koje su u skladu sa zahtjevima koji su na snazi na njihovom državnom području do 1. srpnja 1990.

         (2)  U skladu s člankom 14. stavkom 2. države članice do 1. siječnja 1997. dopuštaju stavljanje na tržište i početak uporabe proizvoda koji su sukladni oznakama koje se primjenjuju do 1. siječnja 1995.

      PRILOG V.

         KORELACIJSKA TABLICA

                  Direktiva 87/404/EEZ

                  Ova Direktiva

                  Uvodna izjava 5., peta rečenica

                  Članak 1. stavak 3., točka (b)

                  Članak 1. stavak 1.

                  Članak 1. stavak 1.

                  Članak 1. stavak 2., prvi podstavak

                  Članak 1. stavak 3., točka (a), prvi podstavak

                  Članak 1. stavak 2., drugi podstavak, prva alineja

                  Članak 1. stavak 3., točka (a), drugi podstavak

                  Članak 1. stavak 2., drugi podstavak, druga alineja, prva i druga podalineja

                  Članak 1. stavak 3., točka (a), treći podstavak točke i. i ii.

                  Članak 1. stavak 2., drugi podstavak, treća alineja

                  Članak 1. stavak 3., točka (a), četvrti podstavak

                  Članak 1. stavak 2,. drugi podstavak, četvrta alineja

                  Članak 1. stavak 3., točka (a), peti podstavak

                  Članak 1. stavak 3., prva, druga i treća alineja

                  Članak 1. stavak 2., točke (a), (b) i (c)

                  Članci 2., 3. i 4.

                  Članci 2., 3. i 4.

                  Članak 5. stavak 1.

                  Članak 5. stavak 1.

                  Članak 5. stavak 2.

                  Članak 5. stavak 2.

                  Članak 5. stavak 3., točke (a) i (b)

                  Članak 5. stavak 3., prvi i drugi podstavak

                  Članak 6.

                  Članak 6.

                  Članak 7. stavak 1.

                  Članak 7. stavak 1.

                  Članak 7. stavak 2., prva i druga rečenica

                  Članak 7. stavak 2., prvi podstavak

                  Članak 7. stavak 2., treća rečenica

                  Članak 7. stavak 2., drugi podstavak

                  Članak 7. stavak 3.

                  Članak 7. stavak 3.

                  Članak 7. stavak 4.

                  Članak 7. stavak 4.

                  Članak 8. stavak 1., uvodni tekst i točka (a), uvodni tekst

                  Članak 8. stavak 1., uvodni tekst

                  Članak 8. stavak 1., točka (a), prva i druga alineja

                  Članak 8. stavak 1., točke (a) i (b)

                  Članak 8. stavak 1., točka (b)

                  Članak 8. stavak 2.

                  Članak 8. stavak 2., točka (a)

                  Članak 8. stavak 3., točka (a)

                  Članak 8. stavak 2., točka (b), prva i druga alineja

                  Članak 8. stavak 3., točke (b), i. i ii.

                  Članak 8. stavak 3.

                  Članak 8. stavak 4.

                  Članak 9.

                  Članak 9.

                  Članak 10. stavak 1.

                  Članak 10. stavak 1.

                  Članak 10. stavak 2., prvi podstavak

                  Članak 10. stavak 2., prvi podstavak

                  Članak 10. stavak 2., drugi podstavak, prva i druga alineja

                  Članak 10. stavak 2., drugi podstavak, točke (a) i (b)

                  Članak 10. stavak 2., treći podstavak

                  Članak 10. stavak 2., treći podstavak

                  Članak 10. stavak 3., prvi podstavak

                  Članak 10. stavak 3., prvi podstavak

                  Članak 10. stavak 3., drugi podstavak

                  Članak 10. stavak 3., drugi podstavak

                  Članak 10. stavak 3., treći podstavak‚ točke (a) i (b)

                  Članak 10. stavak 3,. treći podstavak, točke (a) i (b)

                  Članak 10. stavak 4.

                  Članak 10. stavak 4.

                  Članak 10. stavak 5., prva rečenica

                  Članak 10. stavak 5., prvi podstavak

                  Članak 10. stavak 5., druga i treća rečenica

                  Članak 10. stavak 5., drugi podstavak

                  Članak 11. stavci 1. i 2.

                  Članak 11. stavci 1. i 2.

                  Članak 11. stavak 3., uvodni tekst

                  Članak 11. stavak 3., prvi podstavak

                  Članak 11. stavak 3., točka 3.1.

                  Članak 11. stavak 3., drugi podstavak

                  Članak 11. stavak 3., točka 3.2.

                  Članak 11. stavak 3., treći podstavak

                  Članak 11. stavak 3., točka 3.3., prvi podstavak

                  Članak 11. stavak 3., četvrti podstavak

                  Članak 11. stavak 3., točka 3.3., drugi podstavak

                  Članak 11. stavak 3., peti podstavak

                  Članak 11. stavak 3., točka 3.3., treći podstavak

                  Članak 11. stavak 3., šesti podstavak

                  Članak 11. stavak 3., točka 3.4., prvi podstavak

                  Članak 11. stavak 3., sedmi podstavak

                  Članak 11. stavak 3., točka 3.4., drugi podstavak

                  Članak 11. stavak 3., osmi podstavak

                  Članak 11. stavak 3., točka 3.4., treći podstavak

                  Članak 11. stavak 3., deveti podstavak

                  Članak 11. stavak 3., točka 3.5.

                  Članak 11. stavak 3., deseti podstavak

                  Članak 12. stavak 1., prvi podstavak, prva i druga alineja

                  Članak 12. stavak 1., točke (a) i (b)

                  Članak 12. stavak 1., drugi podstavak

                  Članak 12. stavak 2., prvi podstavak

                  Članak 12. stavak 2.

                  Članak 12. stavak 2., drugi podstavak

                  Članak 13. stavak 1., prvi podstavak

                  Članak 13. stavak 1.

                  Članak 13. stavak 1., drugi podstavak

                  Članak 13. stavak 2.

                  Članak 13. stavak 2., od prve do četvrte alineje

                  Članak 13. stavak 3., točke (a) i (b)

                  Članak 14. stavak 1.

                  Članak 14., prvi podstavak

                  Članak 14. stavak 2., prvi podstavak, prva i druga alineja

                  Članak 14. stavak 2., točke (a) i (b)

                  Članak 14. stavak 2., drugi podstavak

                  Članak 14., treći podstavak

                  Članci 15., 16. i 17.

                  Članci 15., 16. i 17.

                  Članak 18. stavak 1.

                  —

                  Članak 18. stavak 2.

                  Članak 18.

                  —

                  Članak 19.

                  —

                  Članak 20.

                  Članak 19.

                  Članak 21.

                  Prilog I., točka 1.

                  Prilog I., točka 1.

                  Prilog I., točka 1.1., prvi stavak, prva, druga i treća alineja

                  Prilog I., točka 1.1., prvi stavak, točke (a), (b) i (c)

                  Prilog I., točka 1.1,. drugi i treći podstavak

                  Prilog I., točka 1.1., drugi i treći podstavak

                  Prilog I., točke 1.1.1. i 1.1.2.

                  Prilog I., točke 1.1.1. i 1.1.2.

                  Prilog I., točke 1.2., 1.3. i 1.4.

                  Prilog I., točke 1.2, 1.3. i 1.4.

                  Prilog I., točka 2., prvi stavak, prva, druga i treća alineja

                  Prilog I., točka 2., prvi stavak, točke (a), (b) i (c)

                  Prilog I., točka 2., drugi, treći i četvrti stavak

                  Prilog I., točka 2., drugi, treći i četvrti stavak

                  Prilog I., točke 2.1., 3. i 4.

                  Prilog I., točke 2.1., 3. i 4.

                  Prilog II., točka 1.

                  Prilog II., točka 1.

                  Prilog II., točka 1.(a), prva, druga i treća alineja

                  Prilog II., točka 1.1., prvi, drugi i treći stavak

                  Prilog II., točka 1.(b), prvi stavak, od prve do sedme alineje

                  Prilog II., točka 1.2., prvi stavak, točke od (a) do (g)

                  Prilog II., točka 1.(b), drugi stavak

                  Prilog II., točka 1.2., drugi stavak

                  Prilog II., točka 2., prvi stavak, prva, druga i treća alineja

                  Prilog II., točka 2., prvi stavak, točke (a), (b) i (c)

                  Prilog II., točka 2., drugi stavak

                  Prilog II., točka 2., drugi stavak

                  Prilog II., točka 3., prvi stavak

                  Prilog II., točka 3., prvi stavak

                  Prilog II. točka 3., drugi stavak, točke i., ii. i iii.

                  Prilog II., točka 3., drugi stavak, točke (a), (b) i (c)

                  Prilog II., točka 4.

                  Prilog II., točka 4.

                  Prilog III., točke 1., 2. i 3.

                  Prilog III., točke 1., 2. i 3.

                  Prilog III., točka 4., prva, druga i treća alineja

                  Prilog III., točka 4., točke (a), (b) i (c)

                  Prilog III., točke 5., 6. i 7.

                  Prilog III., točke 5., 6. i 7.

                  —

                  Prilog IV.

                  —

                  Prilog V.


title: Direktiva Komisije 97/32/EZ od 11. lipnja 1997. o prilagodbi tehničkom napretku Direktive Vijeća 77/539/EEZ u odnosu na svjetla za vožnju unatrag za motorna vozila i njihove prikolice  Tekst značajan za EGP

text:
               13/Sv. 035

               HR

               Službeni list Europske unije

               36

         31997L0032

               L 171/63

               SLUŽBENI LIST EUROPSKE UNIJE

               11.06.1997.

      DIREKTIVA KOMISIJE 97/32/EZ
   od 11. lipnja 1997.
   o prilagodbi tehničkom napretku Direktive Vijeća 77/539/EEZ u odnosu na svjetla za vožnju unatrag za motorna vozila i njihove prikolice
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (1), kako je zadnje izmijenjena Direktivom 96/79/EZ (2) Europskog parlamenta i Vijeća, a posebno njezin članak 13. stavak 2.,
   uzimajući u obzir Direktivu Vijeća 77/539/EEZ od 28. lipnja 1977. o usklađivanju zakonodavstava država članica u odnosu na svjetla za vožnju unatrag za motorna vozila i njihove prikolice (3), kako je zadnje izmijenjena Aktom o pristupanju Austrije, Finske i Švedske, a posebno njezin članak 10.,
   budući da je Direktiva 77/539/EEZ jedna od zasebnih direktiva u okviru postupka EEZ homologacije tipa uspostavljenog Direktivom 70/156/EEZ; budući da se stoga odredbe utvrđene u Direktivi 70/156/EEZ o sustavima, sastavnim dijelovima i zasebnim tehničkim jedinicama vozila primjenjuju na ovu Direktivu;
   budući da posebno članak 3. stavak 4. i članak 4. stavak 3. Direktive 70/156/EEZ zahtijevaju da svaka zasebna direktiva sadrži i priloženi opisni dokument, kao i certifikat o homologaciji tipa na temelju Priloga VI. toj Direktivi, kako bi homologacija mogla biti računalno obrađena; budući da se certifikat(certifikati) o homologaciji tipa propisani Direktivom 77/539/EEZ moraju u skladu s time izmijeniti;
   budući da postupci trebaju biti pojednostavnjeni kako bi zadržali istovjetnost, kako je utvrđeno člankom 9. stavkom 2. Direktive 70/156/EEZ, između određenih zasebnih direktiva i odgovarajućih pravilnika Gospodarske komisije Ujedinjenih naroda za Europu kojom se navedeni pravilnici mijenjaju; budući da, kao prvi korak, tehnički zahtjevi Direktive 77/539/EEZ trebaju biti zamijenjeni onima iz Pravilnika br. 23 putem unakrsnog upućivanja;
   budući da se upućuje na Direktivu Vijeća 76/756/EEZ (4), kako je zadnje izmijenjena Direktivom Komisije 97/28/EZ (5) te na Direktivu Vijeća 76/761/EEZ (6), kako je zadnje izmijenjena Aktom o pristupanju Austrije, Finske i Švedske;
   budući da su mjere predviđene ovom Direktivom u skladu s mišljenjem Odbora za prilagodbu tehničkom napretku utvrđenog Direktivom 70/156/EEZ,
   DONIJELA JE OVU DIREKTIVU:
   Članak 1.
   Direktiva 77/539/EEZ ovime se mijenja kako slijedi:

               1.

               Članak 1. stavak 1. zamjenjuje se sljedećim:
               „1.   Svaka država članica dodjeljuje EEZ homologaciju tipa za svaki tip svjetla za vožnju unatrag koji zadovoljava zahtjeve sastavljanja i ispitivanja navedene u odgovarajućim prilozima.”

               2.

               Prvi stavak članka 2. zamjenjuje se sljedećim:
               „Države članice izdaju proizvođaču EEZ oznaku homologacije sastavnog dijela koja je u skladu s modelom prikazanim u dodatku 3. Prilogu I. za svaki tip svjetala za vožnju unatrag koji odobre u skladu s člankom 1.”

               3.

               Članak 4. zamjenjuje se sljedećim:
               „Članak 4.
               Nadležna tijela država članica međusobno se obavješćuju putem postupka određenog u članku 4. stavku 6. Direktive 70/156/EEZ, o svakoj homologaciji koju dodijele, odbiju ili povuku na temelju ove Direktive.”

               4.

               Članak 9. zamjenjuje se sljedećim:
               „Članak 9.
               Za potrebe ove Direktive, pojam „vozilo” znači svako motorno vozilo namijenjeno uporabi na cesti, s ili bez nadogradnje, s najmanje četiri kotača i najvećom brzinom većom od 25 km na sat i njihovim prikolicama, s iznimkom vozila koja voze po tračnicama te traktorima za poljoprivredu i šumarstvo i svim pokretnim strojevima.”

               5.

               Prilozi se zamjenjuju Prilogom ovoj Direktivi.

         Članak 2.
   1.   Od 1. siječnja 1998. ili, u slučaju da je objavljivanje tekstova na koje se upućuje u članku 3. odgođeno za razdoblje nakon 1. srpnja 1997., šest mjeseci nakon stvarnog datuma objave tih tekstova, države članice ne smiju s obzirom na svjetla za vožnju unatrag:

               —

               odbiti, s obzirom na tip vozila ili tip spomenutih svjetala, dodjeljivanje EZ homologacije tipa ni nacionalne homologacije tipa, ni

               —

               zabraniti registraciju, prodaju ni stavljanje u uporabu vozila, ni prodaju ili stavljanje u uporabu svjetala za vožnju unatrag,

         pod uvjetom da svjetla zadovoljavaju zahtjeve Direktive 77/539/EEZ, kako je izmijenjena ovom Direktivom te da su, što se tiče vozila, postavljena u skladu sa zahtjevima utvrđenima u Direktivi 76/756/EEZ.
   2.   Države članice od 1. listopada 1998.:

               —

               više ne dodjeljuju EZ homologaciju tipa, i

               —

               mogu odbiti dodjeljivanje nacionalne homologacije tipa

         za svaki tip vozila s obzirom na svjetla za vožnju unatrag te za svaki tip svjetala za vožnju unatrag ako nisu zadovoljeni zahtjevi Direktive 77/539/EEZ, kako je izmijenjena ovom Direktivom.
   3.   Od 1. listopada 1999. zahtjevi Direktive 77/539/EEZ o svjetlima za vožnju unatrag kao sastavnih dijelova, kako je izmijenjena ovom Direktivom, primjenjuju se za potrebe članka 7. stavka 2. Direktive 70/156/EEZ.
   4.   Ne dovodeći u pitanje prethodne stavke 2. i 3., za potrebe zamjenskih dijelova, države članice nastavljaju dodjeljivati EZ homologaciju tipa za svjetla za vožnju unatrag i dopuštaju njihovu prodaju i stavljanje u upotrebu, u skladu s prethodnim verzijama Direktive 77/539/EEZ, pod uvjetom da ta svjetla:

               —

               su namijenjena za ugrađivanje u vozila koja su već u upotrebi, i

               —

               zadovoljavaju zahtjeve one Direktive koja se primjenjivala kada je vozilo bilo prvi put registrirano.

         Članak 3.
   Stavci i prilozi Pravilnika UNECE br. 23 na koje se upućuje u Prilogu II. stavci 2.1. objavljeni su u Službenom listu Europskih zajednica prije 1. srpnja 1997.
   Članak 4.
   1.   Države članice donose zakone i druge propise potrebne za usklađivanje s ovom Direktivom najkasnije do 1. siječnja 1998.; međutim, ako se objava tekstova na koje se upućuje u članku 3. izvrši tek nakon 1. srpnja 1997., države članice pridržavaju se navedene obveze šest mjeseci od datuma objave ovih tekstova. One o tome odmah obavješćuju Komisiju.
   Države članice primjenjuju navedene odredbe od 1. siječnja 1998. ili u slučaju da je objavljivanje tekstova na koje se poziva u članku 3. odgođeno za razdoblje nakon 1. srpnja 1997., šest mjeseci od datuma objavljivanja tih tekstova.
   Kada države članice donose ove odredbe, one prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 5.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 6.
   Ova je Direktiva upućena državama članicama.

      Sastavljeno u Bruxellesu 11. lipnja 1997.

            Za Komisiju

         Martin BANGEMANN

            Član Komisije

      (1)  SL L 42, 23.2.1970., str. 1.

      (2)  SL L 18, 21.1.1997., str. 7.

      (3)  SL L 220, 29.8.1977., str. 72.

      (4)  SL L 262, 27.9.1976., str. 1.

      (5)  SL L 171, 30.6.1997., str. 1.

      (6)  SL L 262, 27.9.1976., str. 96.
   PRILOG
   „
         POPIS PRILOGA

                     PRILOG I.:

                  Administrativne odredbe za homologaciju

                        Dodatak 1.:

                  Opisni dokument

                        Dodatak 2.:

                  Certifikat o homologaciji

                        Dodatak 3.:

                  Obrasci oznaka EZ homologacije tipa sastavnih dijelova

                     PRILOG II.:

                  Područje primjene i tehnički zahtjevi

         PRILOG I.
         ADMINISTRATIVNE ODREDBE O EZ HOMOLOGACIJI
         1.   ZAHTJEV ZA EZ HOMOLOGACIJU TIPA SASTAVNOG DIJELA
         1.1.   Zahtjev za EZ homologaciju tipa sastavnog dijela u skladu s člankom 3. stavkom 4. Direktive 70/156/EEZ za tip svjetla za vožnju unatrag podnosi proizvođač.
         1.2.   Primjer opisnog dokumenta dan je u dodatku 1.
         1.3.   Tehničkoj službi odgovornoj za provođenje homologacijskih ispitivanja podnosi se sljedeće:
         1.3.1.   Preporučuju se dva uzorka sa svjetlom ili svjetlima. Ako uređaji nisu istovjetni, ali su simetrični i prikladni za postavljanje jednog na lijevu i jednog na desnu stranu vozila, mogu se predati dva istovjetna uzorka prikladna za postavljanje samo na desnoj ili samo na lijevoj strani vozila.
         2.   OZNAČIVANJE
         2.1.   Uređaji podneseni za EZ homologaciju tipa sastavnih dijelova moraju imati:
         2.1.1.   trgovački naziv ili oznaku proizvođača;
         2.1.2.   da bi se izbjegle greške pri postavljanju svjetla za vožnju unatrag na vozilo, prema potrebi navesti riječ ‚VRH’ označenu vodoravno na najgornjem dijelu svjetleće površine;
         2.1.3.   kod svjetala sa zamjenjivim izvorima svjetlosti: tip(ove) propisanih žarulja sa žarnom niti;
         2.1.4.   kada se radi o svjetlima s nezamjenjivim izvorima svjetlosti: nominalnu voltažu i potrošnju u vatima.
         2.2.   Te su oznake jasno su čitljive i neizbrisive te pričvršćene na svjetleću površinu ili na jednu od svjetlećih površina uređaja. Vidljive su na vanjskoj strani kada se uređaj postavlja na vozilo.
         2.3.   Svaki uređaj ima dovoljno prostora za oznaku homologacije tipa sastavnih dijelova. Taj prostor označuje se na crtežima navedenima u Dodatku 1.
         3.   DODJELJIVANJE EZ HOMOLOGACIJE TIPA SASTAVNOG DIJELA
         3.1.   Ako su zadovoljeni odgovarajući zahtjevi, EZ homologacija tipa dodjeljuje se u skladu s člankom 4. stavkom 3. te, ako je primjenjivo, člankom 4. stavkom 4. Direktive 70/156/EEZ.
         3.2.   Primjer certifikata o EZ homologaciji tipa nalazi se u dodatku 2.
         3.3.   U skladu s Prilogom VII. Direktivi 70/156/EEZ svakom odobrenom tipu svjetala za vožnju unatrag dodjeljuje se homologacijski broj. Ista država članica ne dodjeljuje isti broj drugom tipu svjetala za vožnju unatrag.
         3.4.   Kada se zahtijeva EZ homologacija tipa sastavnog dijela za onaj tip uređaja za osvjetljavanje i svjetlosnu signalizaciju koji se sastoji od svjetala za vožnju unatrag i drugih svjetala, može se dodijeliti samo jedan broj EZ homologacije tipa sastavnih dijelova pod uvjetom da su svjetla za vožnju unatrag u skladu sa zahtjevima ove Direktive te da je svako od drugih svjetala koje čini dio svjetlosnog uređaja i uređaja za svjetlosne signale za koje se traži EZ homologacija tipa sastavnih dijelova u skladu sa zasebnom Direktivom koja se na njega odnosi.
         4.   OZNAKA EZ HOMOLOGACIJE TIPA SASTAVNOG DIJELA
         4.1.   Uz oznake navedene u stavci 2.1. svako svjetlo za vožnju unatrag koje odgovara tipu odobrenom u skladu s ovom Direktivom nosi oznaku EZ homologacije tipa sastavnog dijela.
         4.2.   Ta se oznaka sastoji od:
         4.2.1.   pravokutnika oko slova ‚e’ te razlikovnog broja ili slova države članice koja je dodijelila homologaciju tipa:

                     1

                     za Njemačku

                     2

                     za Francusku

                     3

                     za Italiju

                     4

                     za Nizozemsku

                     5

                     za Švedsku

                     6

                     za Belgiju

                     9

                     za Španjolsku

                     11

                     za Ujedinjenu Kraljevinu

                     12

                     za Austriju

                     13

                     za Luksemburg

                     17

                     za Finsku

                     18

                     za Dansku

                     21

                     za Portugal

                     23

                     za Grčku

                     IRL

                     za Irsku

               4.2.2.   ‚osnovnog homologacijskog broja’ u blizini pravokutnika, navedenog u odjeljku 4. homologacijskog broja tipa navedenog u Prilogu VII. Direktivi 70/156/EEZ, kojem prethode dvije brojke koje označavaju redoslijedni broj dodijeljen posljednjoj glavnoj tehničkoj izmjeni Direktive 77/539/EEZ na datum kad je dodijeljena EEZ homologacija tipa. U ovoj direktivi redoslijedni je broj 00;
         4.2.3.   dodatnog simbola sastavljenog od slova ‚A’ i ‚R’ postavljenih kako je prikazano na slici 1. u dodatku 3.
         4.2.4.   na svjetlima čiji su kutovi vidljivosti asimetrični s obzirom na polaznu os u vodoravnom smjeru, strelica koja pokazuje prema strani na kojoj fotometrijske specifikacije postižu kut od 45° H.
         4.3.   Oznaka EZ homologacije tipa sastavnog dijela postavlja se na leću ili na jednu od leća svjetala tako da je neizbrisiva i jasno čitljiva čak i kada su svjetla postavljena na vozilo.
         4.4.   Primjeri EZ homologacije tipa sastavnog dijela prikazani su u dodatku 3., slika 1.
         4.5.   Ako je dodijeljen jedinstveni homologacijski broj sastavnog dijela, kako je prethodno navedeno u stavku 3.4., za tip uređaja za osvjetljavanje i svjetlosnu signalizaciju koji obuhvaća svjetlo za vožnju unatrag i druga svjetla postavlja se jedinstvena oznaka EZ homologacije tipa sastavnog dijela koja se sastoji od:
         4.5.1.   pravokutnika oko slova ‚e’ iza kojeg se nalazi razlikovni broj ili slova države članice koja je dodijelila homologaciju tipa (vidjeti stavku 4.2.1.);
         4.5.2.   osnovnog homologacijskog broja (vidjeti stavku 4.2.2., prvu polovicu rečenicu);
         4.5.3.   ako je potrebno, zahtijevane strelice ako se odnosi na sklop svjetala kao cjelinu.
         4.6.   Ta se oznaka može nalaziti bilo gdje na udruženim, spojenim ili uzajamno povezanim svjetlima pod uvjetom da:
         4.6.1.   je vidljiva nakon ugradbe svjetala;
         4.6.2.   ni jedan element koji emitira svjetlo, a koji je sastavni dio udruženih, spojenih ili uzajamno povezanih svjetala, ne može biti uklonjen bez istodobnog uklanjanja homologacijske oznake.
         4.7.   Identifikacijski simbol za svako svjetlo koje odgovara svakoj direktivi u skladu s kojom je dodijeljena EZ homologacija tipa sastavnog dijela, zajedno s redoslijednim brojem (vidjeti stavku 4.2.2., druga polovica rečenice) i, ako je potrebno, slovo ‚D’ i zahtijevana strelica trebaju biti označeni:
         4.7.1.   na odgovarajućoj površini emitiranja svjetlosti;
         4.7.2.   ili u skupini tako da svako od udruženih, spojenih ili uzajamno povezanih svjetala može biti jasno prepoznato.
         4.8.   Dimenzije sastavnih dijelova te oznake ne smiju biti manje od najmanjih dimenzija određenih za pojedinačne oznake prema raznim Direktivama u skladu s kojima je dodijeljena EZ homologacija tipa sastavnih dijelova.
         4.9.   Primjeri oznake EZ homologacije tipa sastavnih dijelova za svjetlo koje je udruženo, spojeno ili uzajamno povezano s drugim svjetlima prikazani su na slici 2. u dodatku 3.
         5.   PREINAKE TIPA I IZMJENE HOMOLOGACIJA
         5.1.   U slučaju preinaka tipa koji je homologiran prema ovoj Direktivi primjenjuju se odredbe članka 5. Direktive 70/156/EEZ.
         6.   SUKLADNOST PROIZVODNJE
         6.1.   U pravilu, mjere za osiguravanje sukladnosti proizvodnje poduzimaju se u skladu s odredbama navedenima u članku 10. Direktive 70/156/EEZ.
         6.2.   Svako svjetlo za vožnju unatrag zadovoljava fotometrijske uvjete određene u stavcima 6. i 8 (1). Ipak, u slučaju svjetla za vožnju unatrag, odabranih nasumično iz serijske proizvodnje, zahtjevi za najmanju jačinu emitirane svjetlosti (mjereno s normiranom žaruljom sa žarnom niti kako je navedeno u stavku 7 (1). ograničavaju se u svakom odgovarajućem smjeru na 80 % najmanje vrijednosti propisane u stavku 6. (1).

         Dodatak 1.
         Opisni dokument broj. …
         o EZ homologaciji tipa sastavnog dijela za svjetla za vožnju unatrag
         (Direktiva 77/539/EEZ, kako je zadnje izmijenjena Direktivom …/…/EZ)
         Sljedeće informacije, ako su primjenjive, moraju biti dostavljene u tri primjerka i uključivati popis sadržaja. Svi crteži moraju biti dostavljeni u prikladnome mjerilu i s dovoljno pojedinosti na papiru veličine A4 ili presavijeni na taj format. Ako su priložene fotografije, moraju prikazivati potrebne pojedinosti.
         U slučaju da sustavi, sastavni dijelovi ili zasebne tehničke jedinice imaju elektroničko upravljanje, moraju se dostaviti informacije o njihovim značajkama.
         0.   OPĆENITO
         0.1.   Marka (trgovački naziv proizvođača): …
         0.2.   Tip i općeniti trgovački opis(i): …
         0.5.   Naziv i adresa proizvođača: …
         0.7.   Ako se radi o sastavnom dijelu i zasebnoj tehničkoj jedinici, …
         mjesto i način postavljanja homologacijske oznake EZ-a: …
         0.8.   Adresa(-e) pogona za sklapanje: ….
         1.   OPIS UREĐAJA
         1.1.   Tip uređaja: …
         1.1.1.   Funkcija(-e) uređaja: …
         1.1.2.   Kategorija ili razred uređaja: …
         1.2.3.   Boja emitiranog ili reflektiranog svjetla: …
         1.2.   Kako bi se omogućila identifikacija tipa uređaja, nacrt(i) s dovoljno pojedinosti koji prikazuje: …
         1.2.1.   u koji se geometrijski položaj uređaj treba ugraditi na vozilo (nije primjenjivo za svjetla na stražnjoj registarskoj tablici): …
         1.2.2.   os promatranja koja će biti referencijska os na ispitivanjima (vodoravni kut H = 0°, uspravni kut V = 0°) i točku koja će biti referentno središte pri spomenutim ispitivanjima (nije primjenjivo na katadiopterske uređaje i svjetla stražnje registarske pločice): …
         1.2.3.   položaj namijenjen za oznaku EZ homologacije tipa sastavnih dijelova: …
         1.2.4.   za svjetla stražnje registarske pločice, geometrijski položaj na koji se postavlja uređaj u odnosu na prostor koji zauzima registarska pločica i obris prikladno osvijetljene površine: …
         1.2.5.   za prednja svjetla i prednja svjetla za maglu, prednji prikaz svjetla s pojedinostima orebrenja leće, ako postoji, i poprečni presjek: …
         1.3.   Kratki tehnički opis u kojem se posebno navode, uz iznimku svjetala s nezamjenjivim izvorima svjetlosti, kategorija ili kategorije propisanih izvora svjetlosti koji čine jedan ili više od onih koji se navode u Direktivi 76/761/EEZ (ne primjenjuje se na katadiopterske uređaje): …
         1.4.   Posebne informacije …
         1.4.1.   Za svjetla stražnje registarske pločice, izjava je li uređaj namijenjen za osvjetljavanje široke/visoke/i široke i visoke pločice: …
         1.4.2.   Za glavna svjetla: …
         1.4.2.1.   informacija jesu li prednja svjetla namijenjena za osvjetljavanje za davanje kratkoga i dugoga svjetlosnog snopa ili samo jednoga od njih: …
         1.4.2.2.   informacija je li u slučaju da je glavno svjetlo namijenjeno za davanje kratkog svjetlosnog snopa, ono oblikovano i izvedeno za promet lijevom i desnom stranom ili za promet samo lijevom ili samo desnom stranom: …
         1.4.2.3.   ako je glavno svjetlo opremljeno reflektorom koji se može namještati, oznaka položaja ugradbe glavnog svjetla u odnosu na tlo i uzdužnu srednju ravninu vozila, ako je glavno svjetlo samo za uporabu na tom položaju (tim položajima): …
         1.4.3.   Za pozicijska svjetla, kočna svjetla i pokazivače smjera: …
         1.4.3.1.   može li se uređaj također koristiti u sklopu od dva svjetla iste kategorije: …
         1.4.3.2.   u slučaju uređaja s dvije razine jakosti (kočna svjetla i pokazivači smjera kategorije 2.b), grafički prikaz rasporeda i specifikacija značajki sustava kojim se osiguravaju dvije razine jakosti: …
         1.4.4.   Za katadiopterske uređaje, sažet opis s tehničkim specifikacijama materijala katadiopterske optičke jedinic: …
         1.4.5.   Za svjetla za vožnju unatrag, izjava u kojoj se navodi je li uređaj namijenjen za ugradbu na vozilo isključivo u paru uređaja: …

         Dodatak 2.

            OBRAZAC

            (najveći format: A4 (210 × 297 mm))

         CERTIFIKAT O EZ HOMOLOGACIJI TIPA

            Pečat tijela za homolagaciju

         Izjava o:

                     —

                     homologaciji (2)

                     —

                     dopuni homologacije (2)

                     —

                     odbijanju homologacije (2)

                     —

                     povlačenju homologacije (2)

               tipa vozila/sastavnog dijela/zasebne tehničke jedinice (2) s obzirom na Direktivu …/…/EEZ, kako je zadnje izmijenjena Direktivom …/…/EZ
         Broj homologacije: …
         Razlog za dopunu: …
         ODJELJAK I.
         0.1.   Marka (trgovački naziv proizvođača): …
         0.2.   Tip i opći trgovački opis(i): …
         0.3.   Identifikacijska oznaka tipa ako je postavljena na vozilu/sastavnom dijelu/zasebnoj tehničkoj jedinici (2)
             (3): …
         0.3.1.   Mjesto te oznake: …
         0.4.   Kategorija vozila (2)
             (4): …
         0.5.   Naziv i adresa proizvođača: …
         0.7.   Ako se radi o sastavnim dijelovima i zasebnim tehničkim jedinicama, mjesto i način pričvršćivanja oznake EZ homologacije: …
         0.8.   Adresa(-e) pogona za sklapanje: …
         ODJELJAK II.
         1.   Dodatne informacije (gdje je primjenjivo): Vidjeti dopunu
         2.   Tehnička služba odgovorna za provedbu ispitivanja: …
         3.   Datum izvješća o ispitivanju: …
         4.   Broj izvješća o ispitivanju: …
         5.   Napomene (ako ih ima): Vidjeti dopunu
         6.   Mjesto: …
         7.   Datum: …
         8.   Potpis: …
         9.   Priložen je popis dokumenata koji čine opisnu dokumentaciju koja je pohranjena u tijelu za homologaciju i koja se može dobiti na zahtjev.

            Dopuna certifikatu o EZ homologaciji br. …
            koja se odnosi na homologaciju tipa uređaja za osvjetljavanje i/ili svjetlosnu signalizaciju kao sastavnog dijela s obzirom na direktive 76/757/EEZ; 76/758/EEZ; 76/759/EEZ; 76/760/EEZ; 76/761/EEZ; 76/762/EEZ; 77/538/EEZ; 77/539/EEZ i 77/540/EEZ (5) kako su zadnje izmijenjene Direktivom …
            1.   DODATNE INFORMACIJE
            1.1.   Kad je primjenjivo, navesti za svako svjetlo:
            1.1.1.   Kategoriju/kategorije uređaja: …
            1.1.2.   Broj i kategoriju izvora svjetlosti (nije primjenjivo za katadioptere) (6): …
            1.1.3.   Boja emitiranog ili reflektiranog svjetla: …
            1.1.4.   Homologacija dodijeljena isključivo za uporabu kao zamjenski dio na vozilima već u uporabi: Da/Ne (5) …
            1.2.   Posebne informacije za određene tipove uređaja za osvjetljavanje i svjetlosnu signalizaciju: …
            1.2.1.   Za katadiopterske uređaje: izdvojen/dio sklopa uređaja (5): …
            1.2.2.   Za svjetla stražnje registarske pločice: uređaj za osvjetljavanje visoke pločice/široke pločice (5): …
            1.2.3.   Za glavna svjetla: ako su opremljena reflektorom koji se može podešavati, položaj (položaji) ugradbe glavnoga svjetla u odnosu na tlo i uzdužnu srednju ravninu vozila, ako je glavno svjetlo samo za uporabu na tom položaju (tim položajima: …
            1.2.4.   Za svjetla za vožnju unatrag: ovaj uređaj ugrađuje se na vozilo samo kao dio para uređaja: Da/Ne (5): …
            5.   NAPOMENE
            5.1.   Nacrti
            5.1.1.   Za svjetla stražnje registarske pločice: priloženi nacrt br. … prikazuje geometrijski položaj na koji se uređaj treba postaviti u odnosu na prostor koji zauzima registarska pločica te obris odgovarajući osvijetljene površine;
            5.1.2.   Za katadiopterske uređaje: priloženi nacrt broj … prikazuje geometrijski položaj na koji se uređaj treba postaviti na vozilo;
            5.1.3.   Za sve druge uređaje za osvjetljavanje i svjetlosnu signalizaciju: priloženi nacrt br. … prikazuje geometrijski položaj na koji se uređaj treba postaviti na vozilo te referentnu os i referentno središte uređaja.
            5.2.   Za glavna svjetla: način rada koji se koristi tijekom ispitivanja (stavka 5.2.3.9. Priloga I. Direktivi 76/761/EEZ): …

         Dodatak 3.
         PRIMJERI OZNAKE EZ HOMOLOGACIJE TIPA SASTAVNOG DIJELA
         Slika 1.

            Slika 2.

            Pojednostavnjeno označivanje udruženih, spojenih ili uzajamno povezanih svjetala kada dva ili više svjetla čine dio istog sklopa

         (Uspravne i vodoravne linije shematski prikazuju oblik uređaja za svjetlosnu signalizaciju. One nisu dio homologacijske oznake.)
         PRIMJER A

         PRIMJER B

         PRIMJER C

            Napomena: Tri primjera homologacijskih oznaka, primjeri A, B i C predstavljaju tri mogućnosti označivanja uređaja za osvjetljavanje i svjetlosnu signalizaciju kad su dva ili više svjetala dio iste jedinice (sklopa) udruženih, spojenih ili uzajamno povezanih svjetala. Te homologacijske oznake pokazuju da je uređaj homologiran u Njemačkoj (e1) pod osnovnim homologacijskim brojem 1712 i da obuhvaća:

                     katadiopter razreda I.A homologiran u skladu s Direktivom 76/757/EEZ, redoslijedni broj 02;

                     stražnji pokazivač smjera kategorije 2.a homologiran u skladu s Direktivom Vijeća 76/759/EEZ (SL L 262, 27.9.1976., str. 32.);

                     crveno stražnje pozicijsko svjetlo (R) homologirano u skladu s Prilogom II. Direktivi Vijeća 76/758/EEZ (SL L 262, 27.9.1976., str. 70.), redoslijedni broj 02;

                     stražnje svjetlo za maglu (F) homologirano u skladu s Direktivom Vijeća 77/538/EEZ (SL L 262, 27.9.1976., str. 54.);

                     svjetlo za vožnju unatrag (AR) homologirano u skladu s Direktivom 77/539/EEZ, redoslijedni broj 00;

                     kočno svjetlo s dvije razine jakosti (S2) homologirano u skladu s Prilogom II. Direktivi 76/758/EEZ, redoslijedni broj 02;

                     svjetlo stražnje registarske pločice (L) homologirano u skladu s Direktivom Vijeća 76/760/EEC (SL L 262, 27.9.1976., str. 85.), redoslijedni broj 00.

         PRILOG II.
         PODRUČJE PRIMJENE I TEHNIČKI ZAHTJEVI
         1.   PODRUČJE PRIMJENE
         Ova se Direktiva primjenjuje na svjetla za vožnju unatrag za motorna vozila i pripadajuće prikolice.
         2.   TEHNIČKI ZAHTJEVI
         Tehnički zahtjevi navedeni su u stavcima 1., 5. i 8. i prilozima 3. i 4. UNECE Pravilnika br. 23 koji se sastoji od sljedećih dokumenata:

                     —

                     Pravilnika u svojem izvornom obliku (00) koji uključuje dopune od 1. do 4. Pravilniku br. 23 i ispravak (7),

                     —

                     Dopune 5. Pravilniku br. 23 (8)

               Osim:
         2.1.1.   kada se upućuje na ‚Pravilnik broj 48’, to se tumači kao ‚Direktiva 76/756/EEZ’;
         2.1.2.   kada se upućuje na ‚Pravilnik broj 37’, to se tumači kao ‚Prilog VII. Direktivi 76/761/EEZ’;
         2.1.3.   u točki 6.4., pretposljednji odjeljak, rečenica ‚(vidjeti stavak 2. ovog Pravilnika)’ tumači se kao ‚(vidjeti dodatak 1. Prilogu I. ovoj Direktivi)’;
         2.1.4.   u točki 6.4., posljednji odjeljak, rečenica ‚izjava u stavku 11. ‚Napomene’ u Komunikaciji (vidjeti Prilog I. ovom Pravilniku)’ tumači se kao ‚izjava u dopuni certifikatu o homologaciji tipa (vidjeti dodatak 2. Prilogu I. ovoj Direktivi)’.
      ”

      (1)  Dokumenti na koje se poziva u točki 2.1. Priloga II. ovoj Direktivi.

      (2)  Prekrižiti nepotrebno.

      (3)  Ako identifikacijska oznaka tipa sadrži znakove koji nisu bitni za opis vozila, sastavnog dijela ili zasebne tehničke jedinice na koju se odnosi ovaj certifikato homologaciji, te znakove treba u dokumentaciji prikazati simbolom ‚?’ (npr. ABC??123????).

      (4)  Kako je određeno u Prilogu II. Direktivi 70/156/EEZ.

      (5)  Prekrižiti nepotrebno.

      (6)  Za svjetla s neizmjenjivim izvorima svjetlosti, navesti broj izvora svjetlosti i ukupnu snagu u vatima.

      (7)

               E/ECE/324

               Rev. 1/Add. 22/Rev. 1.

               E/ECE/TRANS/505

      (8)

               E/ECE/324

               Rev. 1/Add. 22/Rev. 1./Amend. 1.

               E/ECE/TRANS/505